CELEX: C2007/199/32
Language: da
Date: 2007-08-25 00:00:00
Title: Sag C-275/07: Sag anlagt den 8. juni 2007 — Kommissionen for De Europæiske Fællesskaber mod Den Italienske Republik

25.8.2007   
            
            
               DA
            
            
               Den Europæiske Unions Tidende
            
            
               C 199/21
            
         Sag anlagt den 8. juni 2007 — Kommissionen for De Europæiske Fællesskaber mod Den Italienske Republik
   (Sag C-275/07)
   (2007/C 199/32)
   Processprog: italiensk
   Parter
   
      Sagsøger: Kommissionen for De Europæiske Fællesskaber (ved G. Wilms og M. Velardo, som befuldmægtigede)
   
      Sagsøgt: Den Italienske Republik
   Sagsøgerens påstande
   
               —
            
            
               Det fastslås, at Den Italienske Republik har tilsidesat sine forpligtelser i henhold til Rådets forordning (EØF, Euratom) nr. 1552/89 (1) af 29. maj 1989 om gennemførelse af afgørelse 88/376/EØF, Euratom om ordningen for Fællesskabernes egne indtægter, og navnlig artikel 6, stk. 2, litra a), i forordningen, som den 31. maj 2000 blev erstattet af Rådets forordning (EF, Euratom) nr. 1150/2000 (2) af 22. maj 2000 om gennemførelse af afgørelse 94/728/EF, Euratom om ordningen for Fællesskabernes egne indtægter, og navnlig denne forordnings artikel 6, stk. 3, litra a), idet den
               
                           —
                        
                        
                           har nægtet at betale Kommissionen morarenter på i alt 847,06 EUR for at have bogført forfalden told for sent, og idet den har nægtet at bringe nationale bestemmelser i overensstemmelse med fællesskabsbestemmelserne om bogføring af toldekspeditioner, der i forbindelse med en fællesskabsforsendelse er omfattet af en samlet sikkerhed og ikke er anfægtede, og
                        
                     
                           —
                        
                        
                           har nægtet at betale Kommissionen morarenter på i alt 3 322 EUR for ikke at have overholdt den i fællesskabsbestemmelserne fastsatte frist for »A-bogføring« af forfalden told i forbindelse med transitforsendelser som omhandlet i TIR-konventionen.
                        
                     
         
               —
            
            
               Den Italienske Republik tilpligtes at betale sagens omkostninger.
            
         Søgsmålsgrunde og væsentligste argumenter
   Kommissionen anfægter to af den Den Italienske Republiks beslutninger. Den første er beslutningen om ikke at betale Kommissionen morarenter på 847,06 EUR for at have bogført forfalden told for sent og afvisningen af at bringe nationale bestemmelser i overensstemmelse med fællesskabsbestemmelserne om bogføring af toldekspeditioner, der i forbindelse med en fællesskabsforsendelse er omfattet af en samlet sikkerhed og ikke er anfægtede. Den anden er beslutningen om ikke at betale Kommissionen morarenter på i alt 3 322 EUR for ikke at have overholdt den i fællesskabsbestemmelserne fastsatte frist for »A-bogføring« af forfalden told i forbindelse med transitforsendelser som omhandlet i TIR-konventionen.
   Til støtte for søgsmålet har Kommissionen gjort gældende, at Den Italienske Republik ud over at have tilsidesat artikel 8 og 11 i forordning nr. 1552/89, har tilsidesat artikel 6, stk. 2, litra a), i forordningen, som den 31. maj 2000 blev erstattet af forordning nr. 1150/2000 om gennemførelse af afgørelse 94/728/EF, Euratom om ordningen for Fællesskabernes egne indtægter, og navnlig denne forordnings artikel 6, stk. 3, litra a).
   
      (1)  EFT L 155, s. 1.
   
      (2)  EFT L 130, s. 1.